Helge Sveen (saksofonist)

Helge Sveen (født 1956)Fødselsår 1956 oppgitt i bibliotekbasen Oria. Alder 50 år oppgitt i Harstad Tidende 23. desember 2006, side 42. er en norsk jazz-saksofonist, bandleder, komponist og arrangør. Han kommer fra Løten og bosatte seg senere i Harstad, der han var kaptein, saksofonist og klarinettist i Hærens musikkorps («Divisjonsmusikken») i tredve år frem til 2013.Kine Hellebust (red.) og Veronica Melå: Vel blåst. Forsvarets musikkorps Nord-Norge 100 år! Ett av dem i bilder, Forlaget Utenfor Allfarvei 2011, side 11 og 297. Han var en av solistene på Divisjonsmusikkens album Tanti Saluti … Best Regards …, som ble utgitt i 2011, og som fikk svært god omtale av anmelderen i tidsskriftet Jazznytt. Anmelderen fremhevet Helge Sveens arrangementer, og fremfor alt albumets tittelspor, som var komponert av Sveen:«Og orkestrets hovedarrangør Helge Sveen scorer høyt med sin «L'eschimese latino», hvor Marius Haltlis trompet danser frydefullt henover såvel bossa- som sambaavsnittet. Men tittelverket er dog Sveens mesterstykke. En kromatisk forskrudd frase tegner temaet, som gjennom tre transformasjoner holder Mirabassis klarinett i fokus.»Sveen har også på oppdrag komponert «Kystjegermarsjen» samt et verk som reflekterer Kystjegerkommandoens oppdrag i Afghanistan.

Han har videre spilt i og ledet mange band fra Nord-Norge, blant annet Stett og Bossa Nordpå. Han har dessuten vært medlem av Harstad-bandene Samasjyen Jazz, Odd Rekstad kvartett/kvintett, Dixieland-gruppa, Kalabalik og Big Dipper. Han var kapellmester i storbandet H13 i Harstad, som ble stiftet i 1995 og besto i tre år.Nordlands trompet : sax, piano, gitar, bass, trommer og vokal : nordnorsk jazz gjennom 90 år Han har også ledet Ervik Storband.
Referanser

 Eksterne lenker 


Kategori:Norske jazzsaksofonister